Denkendorf (Württemberg)
Denggadårf (so em Fläggadialäggd gsprocha; dt. Denkendorf) isch a Gmaende em Landgraes Essleng en Bada-Wirddaberg.

Geografi 
Denggadårf isch bis ănna 1950 am Rand vo dor Fildor am sidlicha Hang zom Kerschdaal gläaga. Nåch-m zwåeda Wäldgriag isch dor Flägga schdarg nuffgwaggsa uff d Fildorhochfleche. 

Nåchborgmaendena send Essleng em Norda, Deizisao em Nordoschda, Kengga em Oschda, Ondereseng em Sida, Nuihausa em Weschda ond Oschdfildra em Nordweschda (älle em Landgraes Essleng).

D Gmarkong sezzd sich zsẽma aus 22,1 % Landwirtschaftsfleche, 20 % Wald, 12,5 % Sidlongsfleche ond 0,7 % sonschdichor Fleche.

Gmaendeglidorong 
Zo Denggadårf ghaerd dor Flägga sälbor, dor Spieth-Hof, dor Hangedor Hof, d Daalmiile ond d Friedrichsmiile.

Fläggagschiichd 

Denggadårf wird zom aerschda Mål ǎnna 1129 erwehnd. D Gschiichd vom Flägga isch emmor mid-m Glaoschdor Denggadårf vorbonda gwäa. D Oborhohaed ibor dor Flägga hådd abor emmer s Herzogtum Wirddaberg gheed. 
Vo 1950 bis 1990 isch d Ãzahl vo de Aewohnor vo äbbes ibor 2.500 uff ibor 10.000 gschdiiga. 

En dor aersda Hälfde vom 20. Jårhondord hend on Haufa Denggadårfor dor Beruf vom Mauror gheed. Se hend zmaesd z Sduagord odor z Essleng baud, weil-s då mid dor Indusdrialisirong enorm viil zom baua gäa hådd. Ǎlloe zwåe vo de "tobb tenn" vo de deidsche Baufirma ganged uff Denggadårfor Grindor zrugg: D Firma Gottlob Rommel und d Firma Wolff & Müller, dui må bis haed ire Ferdichheisor en Denggadårf härsdelld.

Schdråßa ond Nãma 
D Ondorschiid zwischa de alde Dialäggd-Nãma fir Schdråßa ond Blätz ond de haediche offizielle Nāma send zom Dåel erheblich:

Politik ond Vorwaldong 
Denggadårf ghaerd zo koenora Verwaldongsgmaenschaft.

Birgermåeschdor isch dor Peter Jahn.

Wahla 
Ergäbnis vo de Landdagswahla seid 2006: 

1 2006: WASG, seid 2011: Die Linke

Dialäggd 
Dor Dialäggd vo Denggadårf ghaerd zom Middlschwäbischa.

Däar Ardiggl då isch gschriiba en demm Dialäggd, denn må mor vår dor Vorhochdeidschifizirong z Denggadårf gschwäzzd hådd. 
Dia Buachsdaba, dia må-s em Haochdeidscha edd geid (å, ã, ẽ, õ) sdammed vo andore eiropäische Schriftsbråcha.

Weblink 

 www.denkendorf.de

Fuaßnot 

Ort (Landkroes Esslenga)